கேள்வி: மெய்யெழுத்து - மொழி முதலில் பற்றி தகவல் சொல்.
பதில்: தமிழ் இலக்கணம், தனிமெய்யெழுத்துகள் மொழிமுதல் எழுத்துக்கள் வரமாட்டா.உயிர்மெய் யல்லன மொழிமுத லாகா.-தொல்காப்பியம் 60 ஆயினும், தற்காலத்தில் பிறமொழிச் சொற்களை எழுதும்போது தனிமெய்யெழுத்துகள் மொழிமுதலில் வருமாறும் (எ-டு: க்ரியா, த்ரிஷா) இவ்விலக்கணத்தை மீறி எழுதுவதுண்டு. க், த், ந், ப், ம் ஆகிய ஐந்து மெய்யெழுத்துகளும் பன்னிரண்டு உயிரெழுத்துகளுடனும் சேர்ந்து மொழிக்கு முதலாகும்.கதந பமவெனு மாவைந் தெழுந்தும்எல்லா வுயிரொடுஞ் செல்லுமார் முதலே.-தொல்காப்பியம் 61 சகர மெய்யானது அ, ஐ, ஔ ஆகிய மூன்று உயிரெழுத்துகளைத் தவிர்த்து, ஏனைய ஒன்பது உயிரெழுத்துகளுடனும் சேர்ந்து மொழிக்கு முதலாகும் எனத் தொல்காப்பியம் கூறப்பட்டுள்ளது.சகரக் கிளவியு மவற்றோ ரற்றேஅ ஐ ஔவெனு மூன்றலங் கடையே.-தொல்காப்பியம் 62 ஆயினும், சகர மெய்யும் பன்னிரண்டு உயிரெழுத்துகளுடனும் சேர்ந்து மொழிக்கு முதலாகும் என நன்னூல் கூறப்பட்டுள்ளது. வகர மெய்யானது உ, ஊ, ஒ, ஓ ஆகிய நான்கு உயிரெழுத்துகளைத் தவிர்த்து, ஏனைய எட்டு உயிரெழுத்துகளுடனும் சேர்ந்து மொழிக்கு முதலாகும்.உ ஊ ஒ ஓ வென்னும் நான்குயிர்வ என் னெழுத்தொடு வருத லில்லை.-தொல்காப்பியம் 63 ஞகர மெய்யானது ஆ, எ, ஒ ஆகிய மூன்று உயிரெழுத்துகளுடனும் சேர்ந்து மொழிக்கு முதலாகும் எனத் தொல்காப்பியத்தில் கூறப்பட்டிருந்தாலும், இவற்றோடு அகரத்தோடும் சேர்ந்து ஞகர மெய் மொழி முதலாகும் எனப் பவணந்தி நன்னூலில் கூறுகின்றார்.ஆ எஒஎனு மூவுயிர் ஞகாரத் துரிய.-தொல்காப்பியம் 64அ ஆ எ ஒவ்வோடு ஆகும் ஞம்முதல்-நன்னூல் 105 யகர மெய்யானது ஆகாரத்தோடு மட்டும் சேர்ந்து மொழிக்கு முதலாகும் எனத் தொல்காப்பியர் கூறுகின்றார்.ஆவோ டல்லது யகரமுத லாது.-தொல்காப்பியம் 65 எனினும், யகர மெய்யானது அ, ஆ, உ, ஊ, ஓ, ஔ ஆகிய ஆறு உயிரெழுத்துகளுடனும் சேர்ந்து மொழிக்கு முதலாகும் என்று பவணந்தி நன்னூலில் கூறுகின்றார்.அ ஆ உ ஊ ஓ ஔ யம்முதல்-நன்னூல் 104 ஆயினும், அ, உ, ஊ, ஓ, ஔ ஆகிய உயிரெழுத்துகளுடன் சேர்ந்து யகர மெய் மொழி முதலாகுவதற்குக் காட்டப்படும் எடுத்துக்காட்டுகள் வடசொல் இருப்பதைக் காரணங்காட்டி, பவணந்தியின் கூற்றை மறுப்பதுண்டு.